**DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-108 „DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO“ DALINIO PAKEITIMO**

2020 m. liepos 31 d Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 6 straipsnio 5 dalimi, Rokiškio rajono savivaldybės administracijos direktoriaus 2020 m. liepos 16 d. įsakymu Nr. AV- 689 „Dėl delegavimo į Rokiškio rajono savivaldybės nevyriausybinių organizacijų tarybą“ , Rokiškio rajono savivaldybės mero 2020 m. liepos 16 d. potvarkiu Nr. MV- 27 „Dėl delegavimo į Rokiškio rajono savivaldybės nevyriausybinių organizacijų tarybą“, Rokiškio rajono savivaldybės taryba n u s p r e n d ž i a:

1. Iš dalies pakeisti 2019 m. balandžio 26 d. patvirtinto sprendimo Nr. TS-108 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo‘‘ 1 punktą ir :

1.1. vietoje žodžių „ Romas Kundelis – Rokiškio rajono kūno kultūros ir sporto centro metodininkas, rajono savivaldybės įstaigos deleguotas atstovas“ įrašyti žodžius ,,Diana Guzienė - Juozo Tumo - Vaižganto gimnazijos direktorė, savivaldybės mero deleguota atstovė“;

1.2. vietoje žodžių ,,Justina Daščioraitė – rajono savivaldybės tarybos narė, rajono savivaldybės tarybos deleguota atstovė“ įrašyti žodžius ,,Justina Daščioraitė – Strateginio planavimo, investicijų ir viešųjų pirkimų skyriaus vyriausioji specialistė, savivaldybės administracijos direktoriaus deleguota atstovė.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-108 „DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDĖTIES PATVIRTINIMO“ DALINIO PAKEITIMO**

**AIŠKINAMASIS RAŠTAS**

2020-07-31

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pakeisti Rokiškio rajono savivaldybės tarybos 2019 m. balandžio 26 d. patvirtinto sprendimo Nr. TS-108 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo ‘‘1 punktą, išdėstant jį nauja redakcija.

**Šiuo metu esantis teisinis reglamentavimas.** Rokiškio rajono savivaldybės tarybos 2019 m. balandžio 26 d. patvirtintas sprendimas Nr. TS-108 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo‘‘.

**Sprendimo projekto esmė.** Siūloma vietoje Romo Kundelio, kuriam nutrūko darbo santykiai su Rokiškio rajono kūno kultūros ir sporto centru į Rokiškio rajono savivaldybės nevyriausybinių organizacijų tarybą deleguoti Rokiškio rajono Juozo Tumo–Vaižganto gimnazijos direktorę, Dianą Guzienę. Pasikeitus Rokiškio rajono savivaldybės nevyriausybinių organizacijų tarybos narės Justinos Daščioraitės pareigoms Rokiškio rajono savivaldybėje siūloma jas pakeisti naujomis.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nėra.

**Kokia sprendimo nauda Rokiškio rajono gyventojams**

Atnaujinus Rokiškio rajono savivaldybės nevyriausybinių organizacijų tarybos sudėtį, bus užtikrintas nuoseklus jos darbas.

**Finansavimo šaltiniai ir lėšų poreikis.** Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Jaunimo reikalų koordinatorius

vyr. specialistas Gediminas Kriovė